《鸢山访汪氏因赠》
明代·李梦阳

昨余发弋邑，急霰舞鸣湍。滩高果莫溯，改骑凌层山。

山层水复曲，岁晏岚风寒。扪萝冒崄艰，踏冰涉洄沿。

日入达平夷，倏觌君子关。清溪交远圳，高松夹路间。

遗荣靡所希，时仕义乃诠。未美焚鱼高，颇钦奇字传。

矧伊连枝芬，慰我同心兰。缪绸促宴斝，曙猿响南峦。

作者简介：李梦阳（1472-1530)，字献吉，号空同，汉族，庆阳府安化县(今甘肃省庆城县)人，迁居开封，工书法，得颜真卿笔法，精于古文词，提倡“文必秦汉，诗必盛唐”，强调复古，《自书诗》师法颜真卿，结体方整严谨，不拘泥规矩法度，学卷气浓厚。明代中期文学家，复古派前七子的领袖人物。